गोवंश आयोग की स्थापना होगी, किसानों को सालाना 6 हजार दिए जाएंगे
Maharashtra Budget 2023 Latest News Update; केंद्र सरकार के किसान सम्मान निधि योजना की तरह ही अब राज्य में किसानों को सालाना 6 हजार रुपए दिए जाएंगे
महाराष्ट्र में शिंदे सरकार ने गुरुवार को विधानसभा में बजट 2023-2024 पेश किया। यह बजट वित्त मंत्री देवेंद्र फडणवीस की तरफ से पेश किया गया। इस दौरान फडणवीस ने गोवंश आयोग की स्थापना करने की घोषणा की। इसके तहत अधिक से अधिक देशी गोवंश पैदा करने के लिए रिसर्च की जाएगी। अहमदनगर में एक नया वेटरनरी मेडिकल कॉलेज भी खोला जाएगा।
केंद्र सरकार के किसान सम्मान निधि योजना की तरह ही अब राज्य में किसानों को सालाना 6 हजार रुपए दिए जाएंगे। राज्य में किसान अब सिर्फ एक रुपए में पीएम फसल बीमा योजना का रजिस्ट्रेशन करा सकेंगे।
बजट में सरकार की 5 बड़ी घोषणाएं ...
1. राज्य में 14 सरकारी मेडिकल कॉलेज बनाए जाएंगे 
सरकार ने घोषणा की है कि राज्य में 14 मेडिकल कॉलेज बनाए जाएंगे। यह कॉलेज अमरावती, भंडारा, जलगांव, रत्नागिरी, सतारा, अलीबाग, सिंधुदुर्ग, धाराशिव, परभणी, गढ़चिरौली, वर्धा, बुलढाणा, पालघर, अंबरनाथ (ठाणे) में खोले जाएंगे। इसके अलावा शिंदे सरकार ने नए नशामुक्ति केंद्र खोलने की भी बात कही है।
2. महाराष्ट्र में 1000 बायो-इनपुट संसाधन केंद्र स्थापित किए जाएंगे
राज्य में प्राकृतिक खेती को बढ़ावा दिया जाएगा। 25 लाख हेक्टेयर क्षेत्र में जैविक खेती के तहत फसल उगाई जाएगी। इसके अलावा 1000 बायो-इनपुट संसाधन केंद्र स्थापित खोले जाएंगे। सिर्फ 1 रुपए में PM फसल बीमा योजना का रजिस्ट्रेशन होगा। राज्य के किसान अब सिर्फ एक रुपए में PM फसल बीमा योजना के तहत रजिस्ट्रेशन कर सकेंगे। इसके अलावा छत्रपति शिवाजी महाराज शेतकरी सन्मान योजना 2017 के शेष पात्र किसानों को योजना का लाभ दिया जाएगा।
3. आंगनबाड़ी कार्यकर्ताओं की सैलरी बढ़ाई गई 
आशा स्वयंसेवकों की सैलरी 3500 रुपए से बढ़ाकर 5000 रुपए कर दिया गया है। आंगनबाड़ी सेविकाओं का वेतन 8325 रुपए से बढ़ाकर 10 हजार रुपए किया गया है । आंगनबाड़ी सहायिकाओं की सैलरी 4425 रुपए से बढ़ाकर 5500 रुपए कर दिया गया है। इसके अलावा आंगनबाड़ी, मिनी आंगनबाड़ी सेविका, सहायिका के 20 हजार पद भरे जाएंगे।
4. शिवाजी के किलों के रखरखाव के लिए 350 करोड़ दिए जाएंगे
शिंदे सरकार ने छत्रपति शिवाजी महाराज के संबंध में बड़ा ऐलान किया है। उन्होंने कहा कि महाराष्ट्र में शिवाजी महाराज से जुड़े किलों की रखरखाव के लिए 350 करोड़ रुपए दिए जाएंगे।
अन्य राज्यों से जुड़े बजट की खबरें भी पढ़ें ...
1. CG बजट में आपके लिए क्या है खास:4 जिलों में खुलेंगे मेडिकल कॉलेज, सामाजिक सुरक्षा पेंशन बढ़ी
मुख्यमंत्री भूपेश बघेल ने सोमवार को सदन में वित्त वर्ष 2023-24 का बजट पेश किया। इस दौरान उन्होंने अलग-अलग वर्गों के लिए महत्वपूर्ण घोषणाएं की। जिसमें सामाजिक सुरक्षा पेंशन योजना के तहत पेंशन राशि को 350 रुपए से बढ़ाकर 500 रुपए कर दिया गया। साथ ही मनेंद्रगढ़, कवर्धा, दंतेवाड़ा के गीदम और जांजगीर-चांपा जिले में मेडिकल कॉलेज खोलने का भी ऐलान सीएम ने किया है। पूरी खबर पढ़ें...
2. बिहार का बजट; 10 लाख नौकरियों की बात:BPSC में 49 हजार, BTSC में 12 हजार और BSSC में 29 सौ भर्तियां​​​​​​​
बिहार सरकार ने बजट में 10 लाख नौकरियों देने की बात दोहराई। वित्त मंत्री विजय चौधरी ने BPSC से लेकर पुलिस में बंपर भर्तियों का ऐलान किया। वित्त मंत्री ने कहा कि BPSC से 49 हजार, BTSC में 12 हजार और BSSC में 29 सौ भर्तियां होंगी। पुलिस में विभिन्न पदों पर 75 हजार नियुक्ति की जाएगी। शिक्षा विभाग में नई भर्तियों की भी बात कही।​​​​​​​ पूरी खबर पढ़ें ...​​​​​​​